Azt hiszem, a mai az eddigi legmelegebb napunk. Kegyetlen.
Izzadt vagyok, és büdös.
Az oroszlánok pedig sajnos elfoglalták az egyetlen árnyékos helyet
az egész fennsíkon, így nekünk a napon kell ülnünk.
De amíg várakozunk, sem szabad elfelejteni,
hogy ha könnyű lenne a filmezés,
közel sem lenne olyan izgalmas, mikor beindul a buli.
Ezek a fickók pedig… alszanak.
Srácok, az oroszlánok! Felkeltek!
Készen állsz?
A nevem Bertie. Állatokat filmezek.
Ilyen üldözést se gyakran látni.
És nagyon komolyan veszem.
Épp pingvineket filmeznék.
Ó, és lemaradtam!
Ez elég közel volt.
A vadon történeteit szeretném elmesélni egy gyorsan változó világban.
Ez jó nagy reccsenés volt!
Ezek az én kalandjaim.
FANTASZTIKUS KALANDOK BERTIE GREGORYVAL
Angliai otthonomból a Dél-Luangwa Nemzeti Parkba utazom,
Zambia szívébe.
Ez az oroszlánok egyik utolsó nagy afrikai birodalma.
Na, lássunk neki!
A nap épp most emelkedik a horizont fölé.
A Luangwa-folyó a cél, ami reményeink szerint
két gladiátor eposzi küzdelmének helyszíne lesz.
Több mint 30 oroszlánfalka és több ezer bivaly él itt.
És ami a legizgatottabbá és a legidegesebbé tesz,
hogy ők nem olvassák a forgatókönyvet, úgyhogy nem tudom, mi vár ránk.
Hogy még nehezebb legyen, az idővel is versenyeznem kell.
Csupán 30 napom van.
30 NAP
Sok tervezés és felkészülés kellett ahhoz, hogy eljussunk ide,
és egy hónapunk van rá, hogy lefilmezzük az oroszlánokat.
Gyerünk!
Szuper csapat segíti a munkámat,
az időzítés pedig tökéletesnek látszik.
Errefelé már fél éve nem esett az eső,
így a folyó az élet egyetlen forrása a szomjas oroszlánok és bivalyok számára.
Ha találunk egy helyet, ahol találkoznak, bele is csaphatunk.
Ez a drón lesz a szemem az égen.
Filmezéshez is tökéletes, a segítségével pedig
az állatok megzavarása nélkül nézhetünk szét.
Nem találtam még oroszlánokat vagy bivalyokat.
Rengeteg más állatot viszont igen.
Ott egy csapat impala, ott pedig elefántok,
és mind a folyóhoz jönnek, hogy igyanak.
Az évnek ebben a szakában
az állatok élete a folyó körül forog.
Olyan, mint egy nagy mágnes. Csak itt jutnak vízhez.
De ha eljön az esős évszak, és újra esni kezd,
az állatoknak már nem kell eljönniük a folyóhoz.
Meg kell találnunk az oroszlánokat és a bivalyokat, amíg itt vannak.
Csak ebben a parkban 200 kilométernyi folyószakasz van.
Először egy nyolc kilométeres részt fogok átfésülni.
Biztosan sok olyan partszakasz van, ahol a bivalyok inni tudnak,
és olyan fás részek is, ahol az oroszlánok elbújhatnak.
De ez a táj barátságtalan, és összeesküdött a terveink ellen.
Tövisek…
Defektet kaptunk, úgyhogy kereket cserélünk,
amilyen gyorsan csak tudunk. Királyi a többes.
Kevin csinálja, én csak nézem.
28 NAP AZ ESŐIG
Rovarok.
Van egy kis méhgondunk. Kér valaki inni?
Most látom, hogy ez nem akármilyen méh,
hanem gyilkos méh.
És nem segít, hogy könnyen elkalandozok.
26 NAP AZ ESŐIG
Fontos észben tartani, hogy mindig nézzünk fel.
Más nagymacskák is vannak itt. Nézzék azt a leopárdot!
Meglepetések minden sarkon.
Egy kis vízilóforgalom.
24 NAP AZ ESŐIG
Sokkal nehezebb megtalálni az oroszlánokat, mint vártam.
De végre nyomokat találunk.
Ez jó jel. Oroszlánnyomok.
Látni a nagy, széles vízilónyomokat, és…
Hol vagy? Megvan.
Nagyon jó. Egy nagy oroszlánlábnyom épp itt.
Látni a lábujjakat és a talppárnát.
Arrafelé mentek.
Jó helyen vagyunk, és jó irányba tartunk,
úgyhogy be kell szállnunk a kocsiba, és gyorsan megtalálni őket.
A lábnyomok miatt megugrott a pulzusom.
Olyan falka kell, ami elég nagy a bivalyok ellen,
és most, hat nap keresés után megütöttük a főnyereményt.
Nagyon sokan vannak.
Azt hiszem, megvan a falkánk.
Ennek a szép fának az árnyékában heverésznek.
Van legalább egy fiatal felnőtt,
de van pár nagy, termetes nőstény is, vadászképességük csúcsán.
Úgy néznek ki, mint a profi harcosok, akik kaptak már párat.
Minél közelebbről nézem, annál több apró, jellegzetes vonást fedezek fel.
A bunyós középen, akinek a sebhely van a szájánál.
Őt Ajaknak fogom hívni. Ő biztosan látott már bivalyt közelről.
Hallod ezt?
Ott egy másik oroszlán. Hallom a hívását.
Ezt csak akkor csinálják, ha kölykük van, vagy ha a falka többi tagját keresik.
Ez az!
Jó. Mindenki szép nyugodtan!
Istenem, de aranyosak!
A falka többi tagja úgy néz, hogy:
„Azok meg mi a fenék?” Ajak mindent látott már.
Azt hiszem, ő a kölykök nagynénje. És hárommal több éhes szájjal
a családnak jó oka van rá, hogy bivalyra vadásszon.
Nehéz elszakítanom magam,
de tesztelnünk kell a technikát, és véglegesíteni a tervet.
Érzem, hogy közeleg az eső, úgyhogy nincs vesztegetni való időnk.
Beszélek Sammel, a másik kamerással,
és kipróbáljuk az ötleteimet.
Amikor az oroszlánok vadásznak, csapatként dolgoznak, úgyhogy mi is ezt tesszük.
Az akció rögzítéséhez a felvételeket
több szögből kell elkészítenünk, mint egy sportközvetítés során.
Sam kamerájának elképesztően jó a stabilizátora,
így akkor is tudja rögzíteni a vadászatot, ha közben rázós úton haladunk.
- Ez jó hely. Tetszik a beállítás. - Igen.
Tessék.
Úgy fogunk együttműködni, ahogy korábban még soha,
és a drón az én titkos fegyverem.
Rock and roll! Gyerünk!
Ez az egyik legnehezebb repülés, amit valaha végeztem.
De a drón még így is csendesebb és mozgékonyabb, mint a kéttonnás kocsik.
Milyen messze vannak, Bert?
A vízmosás túlpartján.
Mi itt maradunk, ti menjetek át!
Az oroszlánok mozgásban vannak, úgyhogy ez remek próba lesz.
Nagyon ijesztő pályán kell repülnöm,
de nagyon jól néz ki.
Sam pedig mellettük halad,
a köztük lévő fák csak úgy suhannak el mellette.
Ott van Ajak. Ez aztán az erős macska.
És komoly erősítéssel jön.
Egy, kettő, három, négy, öt, hat, hét, nyolcat látok.
Az nagyon sok éhes száj.
Ezért vadásznak bivalyra,
nem valami kisebbre,
mert egy ekkora falka fenntartásához rengeteg élelem kell.
De… annyira lenyűgözőek!
Megvan a tökéletes falka. Ideje felmérni a lehetőségeinket.
Az oroszlánok egy kellemes, hűvös ébenfaligetben rejtőznek,
tökéletes kilátással a folyóra, úgyhogy kifigyelhetik a szomjas prédát.
De meg kell találnunk a bivalyokat is.
Van egy terület innen északra, amit még nem néztünk meg,
de ígéretesnek tűnik, úgyhogy most oda fogunk menni.
20 NAP AZ ESŐIG
Mindenki kész, srácok?
Igen, csak George készül túl lassan.
Nagyon… nagyon jól néz ki.
Ott egy nagy bivalycsorda.
Vettem.
Ez jobb, mint vártam.
Felküldöm a drónt,
hogy lássuk, mekkora a csorda.
Ez egy hatalmas csorda.
Nézzék, csak jönnek és jönnek!
És innen fentről teljesen máshogy láthatom őket.
Összetartanak.
Meghatározott rend szerint mozognak.
És védelmezik a legsebezhetőbb borjakat,
nézzék, ott, pont középen!
Elöl, a csorda élén pedig ott vannak a vezetők.
Bizonyára átéltek pár oroszlántámadást korábban.
Ha az ember ránéz erre a fekete, szarvakkal felszerelt falra,
nem egy csapat legelésző növényevőt lát.
Úgy néznek ki, mint egy sereg, ami csatába indul.
Hatalmas állatok.
A legnagyobb bikák akár 650 kilót is nyomhatnak.
És olyan erősek, hogy képesek felöklelni
egy kifejlett oroszlánt akár három méter magasra is.
Ezért jöttünk, megtaláltuk a másik gladiátorunkat.
És ha a megfelelő helyen tudunk lenni a megfelelő időben,
akkor nem semmi leszámolást láthatunk majd.
Megvan a ragadozó és a préda is.
Dolgozhatok a tervemen.
A bivalyok még mindig nyolc kilométerre vannak az oroszlánok Ébenfaligetétől,
de a jó irányba tartanak,
úgyhogy jó eséllyel találkoznak majd.
Kezdeményezni viszont az oroszlánok fognak,
úgyhogy velük maradok.
Ideje játszani… a várakozás játékát.
16 NAP AZ ESŐIG
Napról napra egyre melegebb és párásabb az idő.
Az eső… közeledik.
És ha korán érkezik, az állatok nem fognak lejönni a folyóhoz,
és akkor vége a dalnak.
Azt hiszem, a mai az eddigi legmelegebb napunk.
HŐMÉRSÉKLET: 35°C
Kegyetlen. Izzadok és büdös vagyok.
Az oroszlánok pedig sajnos elfoglalták az egyetlen árnyékos helyet
az egész fennsíkon, így nekünk a napon kell ülnünk.
De amíg várakozunk, sem szabad elfelejteni,
hogy ez még különlegesebbé teszi majd a drámai eseményeket.
Ha könnyű lenne a filmezés,
közel sem lenne olyan izgalmas, amikor beindul a buli.
Ha beindul egyáltalán.
Ebben a percben nehéz elképzelni,
hogy bármi is történni fog.
Ezek a fickók pedig… alszanak.
Ha az állatokat nem is tudom mozgásra bírni,
a csapatnak fújhatok egy kis ébresztőt.
Srácok, az oroszlánok! Felkeltek!
Oké, ez elég durva volt, de így legalább készen állunk,
hogy akcióba lendüljünk.
Állj meg, állj meg itt! Ez egy pávián vészjelzése.
Észrevette az oroszlánokat, és most mindenkinek jelzi.
Ott jön egy csapat impala.
Az az impala észrevette őket.
És most jelzi a veszélyt.
Bár az impalák látják az oroszlánokat,
és jeleznek is, de mégis tovább mennek feléjük.
Annyira vonzza őket a víz! Annyira szükségük van rá,
hogy hajlandóak az oroszlánok felé menni, hiába látják, hogy ott vannak.
Még mindig mennek.
Az oroszlánok most már biztosan megindulnak. Biztosan.
Miért nem indultak el?
Egy csomó impala sétál el az orruk előtt.
Átváltok a drónra.
Ott egy anya és a borja.
Igen. Ajak észrevette őket.
Oké…
Hát, ez nem az az óriási bivalyvadászat volt, amiért jöttünk,
de sokat tanultam belőle.
Láttam, ahogy az impalák
elsétálnak előttük, és arra gondoltam:
„Miért nem mennek?”
Amikor az anya és a borja feltűnt,
az oroszlánok úgy voltak vele: „Megvan a célpont.”
És nem is tűnt úgy, hogy nehéz volt elkapni.
Egy impalaborjú azonban csak uzsonna ezeknek az oroszlánoknak.
Nemsokára újra vadászni fognak.
Az Ébenfaligetet három oldalról határolja víz. Ez a csalijuk.
De látszólag ezt az oldalt szeretik.
Talán mert a keleti szél elfújja a szagukat
az ivó prédától.
Az oroszlánok nagyon jó vadászpozíciót találtak maguknak.
Az összes állatot láthatják, ami lejön inni.
Ráadásul nagyon soványnak is tűnnek.
Úgyhogy azt hiszem, minden készen áll.
Az impalavadászatnak egy pillanat alatt vége volt.
Amikor a bivalyok ideérnek, minden gyorsan fog történni.
Annyi jelzés kell majd, amennyi csak van.
Ezért a legjobb felderítőinket küldöm vissza,
hogy figyeljék a nagy csordát.
Alig öt kilométerre vannak az Ébenfaligettől.
Nem távolodhatunk el nagyon az oroszlánoktól.
Úgyhogy amíg a fejleményekre várunk, megnézem a kölyköket.
Az anyjuk mozgásban tartja őket, hogy a szaguk ne maradjon meg egy helyen.
Nem akarja, hogy a hiénák vagy mások megtalálják őket.
És bár lehet, hogy a szájában hozta őket ide,
de most már buzgón derítik fel a terepet egyedül is.
Játéknak tűnik, de ez a sok játék nagyon-nagyon erőssé teszi őket.
Ambiciózus vadászcsaládból származnak,
úgyhogy ez egyben edzés is.
Az anyjuk lehozta őket a folyóhoz,
ami remek hír nekünk,
mivel ez a legfontosabb bivalyvadászati terület.
Úgyhogy az, hogy idehozta a kölyköket,
azt jelenti, hogy ez lesz a falka új bázisa.
Most meg kell figyelnem őket, hogy megismerjem az oroszláncsaládunkat.
12 NAP AZ ESŐIG
A dolgok kezdenek izgalmassá válni. Érkezett pár hím a területre.
Sokkal nagyobbak és sokkal erősebbek, mint a nőstények.
Időnként felénk fordul, és egyenesen ránk néz.
Mintha a lelkünkbe látna.
Ezek a fickók felturbózzák a falkát.
Nincs elérhetetlen préda.
Érdekesség válhat a dolog.
Ott egy elefántcsorda, épp az erdő szélén.
Csak billegnek jobbra-balra. De ha úgy döntenek, hogy inni akarnak,
érdekessé válhat a helyzet.
De most csak lassan sétálnak.
Ott egy borjú, ott egy borjú.
Ajak nyugodt marad.
De az elefántborjú egyértelműen célpont.
Láttam már oroszlánt elefántra támadni. Megtörténhet.
Megfordultak. Errefelé jönnek.
Dühösnek tűnik. Biztosan meglátta őket.
Nehéz stabilan tartani a kamerát, mert majd’ kiugrik a szívem.
Az oroszlánok vették az üzenetet.
Visszavonulnak.
Nézzék, ott az egyik hím! Még a hímeket is elüldözik.
Érdekes a hely dinamikája.
Bár az oroszlánok képesek leteríteni
nagy állatokat, bivalyt, akár elefántot is,
mégis úgy néz ki, hogy napközben, amikor a vízről van szó,
az elefántok a főnökök.
Az elefántok elűzték az oroszlánokat, de nem hiszem, hogy messzire mennének.
Az egyik kedvenc helyük felé tartok.
Lejöttem a partszakaszra, ahol az oroszlánok
az utóbbi pár napot töltötték a folyó mentén, de elmentek.
Amikor azt hinnéd, hogy megérted a gondolkodásukat,
kiismered a rutinjukat, rádöbbentenek, hogy nem,
és azt mondják: „Nem. Elképzelésed sincs, mi jár a fejünkben.”
Így aztán…
vissza a kályhához.
Minél hamarabb megtaláljuk őket, annál jobb.
Rádión szóltak, hogy a bivalyok a közelben vannak.
Bármikor kezdődhet a vadászat.
De ha nem akarják, hogy meglássák őket, az oroszlánok beleolvadnak a tájba.
Mire megtaláljuk őket, alkonyodni fog.
Pont mikor indultunk volna, hirtelen újra feltűntek,
és most mozgásban vannak, és nagyon menő, ahogy kinéznek.
Ott van Ajak. És vele van az egész családja.
Akcióra készek.
Azt hiszem, érzik a bivalyok szagát. Határozottan a folyó felé tartanak.
Bár ne lenne még ilyen késő! Tökéletes lehetne.
Frusztrált vagyok, mert úgy látszik, vadásznak.
Rossz, hogy el kell mennünk. Sajnos sötétben nem tudunk filmezni.
Érzem, hogy az időnk és a lehetőség, hogy lefilmezzük a vadászatot, elillan.
9 NAP AZ ESŐIG
És ma reggel a kilátásaink még kevésbé fényesek.
Megtaláltuk az oroszlánokat, de már prédát ejtettek.
Úgy gondoljuk, hogy egy bivaly volt, úgyhogy elkéstünk.
És ami még rosszabb, hogy Sam csapata talált még egy elejtett példányt.
Ez nagyon jó az oroszlánoknak. Azt jelenti, van mit enniük.
Mi viszont nemcsak a vadászatról maradtunk le,
de most már tele is vannak.
Úgyhogy megint csak a várakozás marad.
A tervezett filmhez az kell, hogy a falka éhes legyen,
de két elejtett prédával egyetlen éjszaka alatt
ma már nem lesz újabb vadászat.
Ahelyett, hogy tovább rágódnánk rajta,
lefelé haladok a folyó mentén, egy kis környezetvédelmi munkára.
Legyőzhetetlennek tűnnek, de az élőhelyek eltűnése, az orv- és trófeavadászat miatt
az oroszlánok a kihalás szélén állnak.
Hogy megvédjék őket, néhány oroszlán
nyakörvet kapott, hogy a kutatók műholdakkal tudják követni őket.
Ez így rendben lesz.
A két sípolás jelzi a csatlakozást…
ZAMBIA HÚSEVŐI PROGRAM
…most már működnie kell.
Thandi a főnök.
Ha követni tudjuk ezeket az állatokat, megvédhetjük őket
a csapdáktól és más fenyegetésektől,
amik nagyon veszélyesek, akár halálosak is lehetnek.
Nagyon társas állatok.
Ahova egy oroszlán megy, oda követi a falkája többi tagja is.
Úgyhogy ez az eszköz csak egy állaton van rajta,
de az előnyei kiterjednek az egész falkára.
Csatlakozhattam dr. Mwamba Sichandéhoz,
hogy lássam, miért olyan fontosak ezek a nyakörvek.
Egy, kettő, három, négy, öt, hat, hét. Jó sokan vannak!
Mwamba és Henry próbálják kitalálni,
melyik oroszlánt altassák el, hogy ráadhassák a nyakörvet.
Mwamba remek lövése pont a válla fölött találta el.
Mwamba, mennyi idő kell a nyílnak, hogy hasson?
Öt-tíz perc.
Minél tovább alszik az állat, annál nagyobb a komplikáció kockázata.
A csapatnak ezért gyorsan kell dolgoznia.
Közelképeket készíteni egy dolog.
- Kesztyű! - Kesztyű!
De soha nem voltam még olyan közel, hogy kesztyűt kelljen vennem.
Megnézzük a nyakörv méretét.
Ehhez nekem kell tartanom a fejét. És nagyon nehéz feje van.
DNS és egyéb adatok begyűjtésével a kutatók össze tudják hasonlítani
ezt a példányt azokkal, akik már kaptak nyakörvet.
102,1. Itt a mellső láb karma.
Nem semmi.
Látja, ez milyen nagy?
- Ilyen nagy! - Igen, hatalmas.
Jól van, a fogak szépek.
Még elég fiatal, és látszik, hogy a fogai többnyire rendben vannak.
Negyvenhárom-44 perce lőttük be a nyilat.
Nem akarunk itt lenni, amikor felébred.
Nem, egyáltalán nem.
Ideje mennünk.
A nyakörvek 47 oroszlánt mentettek már meg csapdáktól,
és ezeknek az oroszlánoknak 217 kölyköt köszönhetünk.
Most, hogy a közelség miatti adrenalin lassan kimegy,
belegondol az ember, hogy egy jobb világban
nem lenne szükség nyakörvekre.
De egy nap ez a nyakörv megmentheti ennek a nősténynek az életét.
Ez nagyon különleges dolog.
Ezek után még jobban szeretném megtalálni a falkánkat.
Ha az eső hamarabb érkezik, nekünk annyi.
Úgyhogy remélem, hogy az oroszlánok kialudták
a vacsorájuk hatásait.
6 NAP AZ ESŐIG
Az oroszlánok újra vadászatra készek. Célba vettek valamit.
Bemennek abba a bozótosba.
Oké. Eléjük kell kerülnünk, és rájönni, mit vettek észre.
Negatív, csak cirkálnak.
Vettem.
Kezd feltámadni a szél.
Az oroszlánok vadász módból „keressünk menedéket” módba váltottak.
Elengedték, bármire is vadásztak.
Úgy látom, keresnek egy nagy fát, ami alá beülhetnek,
és mi is ezt fogjuk tenni.
Az időjárás-előrejelzés nem túl pontos,
úgyhogy felküldöm a drónt egy élő bejelentkezésre.
Ó, igen. Ott már szakad az eső.
Visszajövök. Ijesztő.
A szemerkélő esőt szoktam meg. Brit vagyok.
De ezek az afrikai viharok mások.
Sportfokozat bekapcsolva, gyere vissza!
Talán tudunk készíteni pár felvételt.
- Esőben akarod filmezni őket? - Igen.
- Ez a cél. Szuper. Oké. - Igen, igen, igen.
Talán butaság lefilmezni az oroszlánokat a viharban, de a kameráknak nem lesz baja.
Azt hiszem.
Itt is van az eső.
A terepjárót arra tervezték, hogy a tűző napsütéstől védjen,
nem pedig a szakadó esőtől.
Ha sokáig esik, nem tudunk sok új anyagot felvenni.
Nehéz most a jó oldalát nézni, de megpróbálom.
Mintha csendesedne az eső, ez jó.
A talaj annyira száraz, hogy a víz nagy részét
remélhetőleg hamar felszívja.
És nem marad meg túl sokáig, hogy a bivalyok
abból igyanak.
Pár napon belül, remélem, minden a régi lesz,
újra szárazság lesz, és a bivalyok mozgása is…
mennydörgés… újra a megszokott lesz, de ez emlékeztet rá,
hogy az óra ketyeg.
Végeznünk kell, mielőtt a nagy esőzés megérkezik,
mert ha elkezd esni, minden megváltozik.
Újra előbújt a nap.
Ugyanolyan megkönnyebbültek, mint én, hogy elmúlt a perzselő forróság.
Az eső mindent kellemesen lehűtött, itt az ideje pihenni és játszani.
Ezeket az oroszlánokat nem zavarta meg az eső,
de a követésüket nagyon megnehezíti.
Móka és játék eső után.
Őrület, egyetlen nagy, de rövid zápor,
és míg korábban a száraz talaj hepehupás volt, és borzasztó,
a nedves talaj most csúszós és borzasztó.
Ha esik még egy kis eső, ezek az utak teljesen járhatatlanok lesznek.
Hiába tudjuk, hol vannak a bivalyok és az oroszlánok,
nem fogunk tudunk eljutni hozzájuk.
- Így van, Kevin? - Bizony.
Örülök, hogy a vihar elvonult,
de nem tetszik a rázós út, ami maradt utána.
A két napja tűző nap a talajt olyan keményre szárította, mint az agyag.
És emiatt az oroszlánok és a bölények felkutatása még kényelmetlenebbé vált.
4 NAP AZ ESŐIG
Szuper az út, Kevin!
Ez a fekete agyagos talaj tele van hatalmas lyukakkal.
Óriási elefánt- és vízilólábnyomok, amik kiszáradtak, és most kőkemények.
És ettől ez lett a világ legrosszabb útja.
A nyomokkal teli út komoly gondokat okoz
Samnek és Adriannek is a második kocsiban.
Ha ezt ide beszorítjuk…
Ahogy a kocsi rázkódott, menet közben
kiesett egy csavar alulról.
Ha így hagyjuk, egy félmillió fontos kamerát
két picike csavar tart majd.
Úgyhogy ki kell találnunk, hogy hogyan rögzítsük ezt itt.
Szavannamódra.
Sam egyik régi cipőfűzője jobb, mint a semmi,
még ha elég viseltes is.
Sam, ezeket a rojtos végeket le kell égetnünk.
Van gyújtód vagy gyufád?
Gyújtóm nincs, de van nálam tűzszerszám.
Már csak egy kis elefánttrágya kell fűtőanyagnak.
Jó sok fű van benne, nemde?
Nagyon jó az illata.
Két srác kakával kamerát szerel.
- Szerinted jó lesz így? - Igen, stabil.
Remélem, hamarosan minden készen áll, mert nemsokára indul a buli
a folyónál.
A bivalyok és az oroszlánok itt vannak, de a csapat fele nincs.
Adrian, hallasz engem?
Hallak. Mondd!
Itt van a csorda. Hol jártok?
Most jövünk át az Ébenfaligeten. Technikai problémáink voltak.
A bivalyok isznak, siessetek!
Vettem, sietünk.
Ez lehet a pillanat, amire vártunk.
A bivalyok úton vannak ide. Az oroszlánok ott vannak.
A többheti várakozás és izzadás és…
stressz mind ide…
vezetett, a következő 15 perchez, ami elég ijesztő.
Eljött az igazság pillanata.
Az oroszlánok nem támadnak, amíg a bivalyok nem ittak.
A bivalyok ivás után sokkal lassabbak,
mert van bennük 50 kiló víz.
Most nézünk ki a legjobban. Ezen a nagy területen fog megtörténni.
Itt maradok, és a drónt használom, Sam csapata pedig közelebb megy.
Vettem. Majdnem ott vagyunk.
Rendben. Látom a bivalyokat, ott vannak a vízparton, és isznak.
Remélem, hogy visszafelé is mellettünk fognak eljönni.
Az oroszlánok a vízmosás tetején vannak.
Innen kettő, három, talán négy látszik.
Nem tudom, lent többet láttok-e.
Igen, ideát, a jobb oldalon nagyon sok oroszlánt látni.
Mit csinálnak?
A nőstények a bivalyok felé indulnak.
A hím nem mozdul.
Az elöl haladó nőstény felnőtt, és a második is az.
Úgy látom, itt vannak a legjobb vadászok.
A bivalyok lassan végeznek az ivással.
A csorda vezetői elindultak felfelé a parton.
Ha egy Ajakhoz hasonló oroszlán így megy, az azt jelenti, hogy vért akar.
Milyen magabiztosan lépked!
Nézzék azt a hatalmas, fekete falat, ami felé mennek,
és azt mondják: „Igen, ennek most nekimegyünk.”
Ott vannak az első szarvak is.
Az oroszlánok taktikája működik.
A bivalyok csak egy irányba tudnak menni.
Ellentámadásba lendülnek. Nézzék!
Elindulnak, elindulnak.
A bivalyok elrohannak az oroszlánok mellett.
Bivaly a földön!
Elkapták, elkapták. Most elkapták.
Nem! Elvesztették, elvesztették!
- Egy másikra támadnak. - Újra támadnak. Kettő egy ellen.
Rajta vannak, rajta vannak.
Itt lehet a vége.
Meglépett. Hogy csinálta? Két oroszlán csüngött rajta.
Az egyik most egy borjúra ugrott rá. De egyedül van.
Nem látok körülötte több oroszlánt. A csorda visszajön.
Már ott volt a bivaly hátán.
Azt hittem, a borjúnak vége lesz,
de a csorda visszajött, és elkergette az oroszlánt.
Megfordultak.
Most a csorda mögött mennek.
Az egyikük felgyorsít.
Micsoda sebesség!
Most lefékezett.
Az oroszlánoknak egy lemaradó példányt kellene találniuk.
Ez nem tetszik a bivalyoknak.
Nézzék, visszafordulnak az oroszlánok felé!
A bivalyok egymás után fordulnak szembe az oroszlánokkal.
Az egyik oroszlánt… Majdnem elkapta az egyik bivaly.
Láttad, hogy arcba rúgták?
Azt hiszem, vége van. Nem sikerült az oroszlánoknak.
Nagyon akarták, nagyon sokan voltak.
Sam, sikerült jó közelit készíteni?
Remélem, sikerült. Nagyszerű volt,
szinte a csordán belül voltunk. Milyen volt fentről?
Úgy éreztem, hogy olyasmit látok, amit nem szabadna látnom.
Sajnos nem tudtak elkapni egyet sem.
Nagyon leizzadtam a kocsiban ülve.
El sem tudom képzelni, milyen lehet egy bivaly után futni.
Miért nem próbálod meg?
Kösz, de nem.
Sokféle állatot volt már szerencsém látni
vadászat közben,
de soha nem láttam a prédát ilyen agresszívnek a ragadozóval szemben.
Remegek.
Nem jött be az oroszlánok terve,
de a miénk igen. Egy kis szerencsével
és több kamerával megragadtuk a finom vonalat
a siker és a kudarc között.
Bármelyik fél egyetlen hibája halállal végződhetett volna.
Nem számítottam a bivalyok reakciójára.
A csapatmunkájuk volt olyan jó, mint az oroszlánoké.
És ma ők kerekedtek felül.
Emiatt még jobban tisztelem a falkánkat.
Nem uralkodnak a környezetükön. Nem minden megy az ő akaratuk szerint.
Ők is ugyanúgy küzdenek, mint itt minden más.
És miután majdnem egy hónapot töltöttünk velük,
csakis csodálatot érzek irántuk.
Remélem, lesz lehetőségük a boldogulásra.
Korábban láttunk oroszlánokat ebben a vízmosásban, úgyhogy most megnézzük őket.
Zörgést hallottunk a bokrok között. Azt hittem,
csak kis gyurgyalagok, ahogy rovarokra vadásznak.
De ott látni egy kis farkat.
Ezek nem a korábbi kölykök. Kisebbek, fiatalabbak.
Az ott még alig tud járni,
csak botladozik. A vadon tiszta őrület.
Amikor azt hinnéd, már mindent láttál,
megmutat egy újabb kincset.
Minden, amit itt láttunk, az oroszlánok támadása a bivalyok ellen,
ezek a kölykök, a másik kölykök, még megrázóbbá teszik a tényt,
hogy az oroszlánok nagy bajban vannak Afrikában.
Mára csak körülbelül 20 000-en maradtak.
Nemrégiben tudtam csak meg,
hogy mára kevesebb oroszlán él Afrikában, mint orrszarvú.
Remélem, hogy azokkal a nagyszerű emberekkel,
akikkel itt dolgoztunk, segíthetünk, hogy az oroszlánok ne essenek csapdákba,
és hogy elkerülhessék a többi fenyegetést is.
Ezen a védett területen az oroszlánok gyarapodhatnak.
Sok kölyök van.
És továbbra is hatalmas csatákat vívhatnak a bivalyok ellen.
FEJLEMÉNYEK…
A film befejezése óta az együtt felrakott nyakörvből
érkező jel megállt.
A Zambiai Húsevők Program tagjai megkeresték,
és a falka egy másik tagját drótból készült hurokban találták meg.
Már alig élt.
A nyakörvnek köszönhetően el tudták távolítani a hurkot,
és ellátták a sebeket, mielőtt szabadon engedték.
A feliratot fordította: Tüzér Tamás